Държавен вестник, бр. 61, 2011 г., стр. 19

БРОЙ  61	
Д Ъ Р Ж А В Е Н  В Е С Т Н И К 	
СТР.  19  
6. за договори с подизпълнители – крайните 
бенефициери следва да имат капацитета сами 
да изпълняват дейностите, свързани с проекта; 
сключването на договори с подизпълнители 
следва да бъде ограничено и сумата за изпъл­
нение на възложените им задачи по проекта 
трябва да бъде точно посочена в споразуме­
нието за отпускане на безвъзмездна помощ 
или еквивалентен правен инструмент, като:
а) при възлагане на договори за изпълне­
ние на проектите възложителите по чл. 7 и 
чл. 14, ал. 4 и 5 от Закона за обществените 
поръчки (ЗОП) и чл. 1, ал. 4 от Наредбата 
за възлагане на малки обществени поръчки 
(НВМОП) действат в съответствие с нацио­
налното законодателство в областта на об­
ществените поръчки; 
б) субекти, различни от посочените в 
буква „а“, възлагат договори за изпълнение 
на проекти при спазване принципите на пуб­
личност и прозрачност, свободна и лоялна 
конкуренция, равнопоставеност и недопускане 
на дискриминация; договори на стойност до 
50 000 лв. без данък добавена стойност може 
да се възлагат чрез събиране на не по-малко 
от три оферти; бенефициерите могат да не 
събират три оферти за договори на стойност 
под 9700 лв. без данък добавена стойност;
7. за консумативи, материали и общи 
услуги при условие, че те могат да бъдат 
идентифицирани и са пряко необходими за 
изпълнението на проекта;
8. произтичащи пряко от изискванията, 
свързани със съфинансирането от Европейския 
съюз, като публичност, прозрачност, оценка 
на проекта, външен одит, банкови гаранции, 
разходи за превод;
9. за хонорари за правни консултации, 
нотариални разходи и разходи за технически 
и финансови експерти.
(3) Непреките допустими разходи се отнасят 
до категории разходи, които не се определят 
като специфични разходи, пряко свързани с 
резултатите от проекта. Фиксиран процент от 
общата сума на преките допустими разходи 
може да бъде допустим като непреки разходи, 
при условие че:
1. фиксираният процент на непреки разходи 
от общата сума на преките допустими разходи 
не превишава 2,5 на сто;
2. организациите, получаващи оперативни 
безвъзмездни средства от бюджета на Евро­
пейския съюз, не включват непреки разходи 
в прогнозния си бюджет.
Раздел VІ
Недопустими разходи
Чл. 6. (1) Недопустими са следните разходи:
1. данък добавена стойност с изключение 
на случаите, когато крайният бенефициер 
може да докаже, че не е в състояние да го 
възстанови;
2. възвръщаемост на капитала, дългове 
и вноски за покриване на загуби от дълго­
ве, дебитни лихви, комисиони и загуби при 
обмяна на валута, определени средства за 
покриване на загуби и потенциални бъдещи 
дългове, дължими лихви, неопределени дъл­
гове, глоби, финансови санкции, разходи за 
разрешаване на спорове и прекомерни или 
необмислени разходи;
3. разходи за развлечения, изключително за 
персонала на проекта; разрешени са разумни 
разходи, като домакин на социални събития, 
обосновани от проекта, като събитие при при­
ключване на проекта или срещи на групата 
за управление на проекта;
4. разходи, декларирани от крайния бене­
фициер и покрити от друг проект или работна 
програма, получаваща безвъзмездна помощ 
от Общността;
5. покупка на земя;
6. принос в натура.
(2) Недопустими за финансиране от ФВГ са 
разходи, свързани с договори с подизпълнител 
за изпълнение:
1. на задачи, свързани с общото управление 
на проекта;
2. което добавя разходи към проекта, без 
да добавя пропорционална стойност към него;
3. с посредници или консултанти, при които 
плащането е определено като процент от об­
щите разходи на проекта, освен ако плащането 
не е обосновано от крайния бенефициер с 
посочване на действителната стойност на из­
вършената работа или предоставените услуги.
Раздел VІІ
Специфични случаи за допустимост на разхо­
дите по линия на техническа помощ на фонда
Чл. 7. (1) Допустими са следните мерки за 
техническа помощ за всяка годишна програма 
в рамките на ограниченията, посочени в чл. 18 
от Решение № 574/2007/ЕО на Европейския 
парламент и на Съвета:
1. разходи, свързани с подготовката, под­
бора, оценката, управлението и мониторинга 
на действията;
2. разходи, свързани с одити и проверки на 
място на дейностите или проектите;
3. разходи, свързани с оценки на действията 
или проектите;
4. разходи, свързани с информиране, раз­
пространение и прозрачност по отношение 
на действията;
5. разходи за придобиване, инсталиране и 
поддържане на компютърни системи за упра­
вление, мониторинг и оценка на фондовете;
6. разходи за срещи на мониторингови еки­
пи, свързани с изпълнението на действията, 
като могат да се включват и разходи за екс­
перти и други участници в тези екипи, вклю­